6.Španija je vlogo vložila na podlagi meril za pomoč iz člena 4(2), točka (b), uredbe o ESPG, ki zahteva prenehanje opravljanja dejavnosti za vsaj 200 presežnih delavcev v referenčnem obdobju šestih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. V oddelku 29 NACE Revizija 2 (Proizvodnja motornih vozil, prikolic in polprikolic), v regiji na ravni NUTS 2 Aragón (ES24), je bilo 592 presežnih delavcev.

4.Španija je vlogo EGF/2021/004 ES/Aragón automotive vložila 26. julija 2021, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila 4. avgusta 2021 in od Španije 9. avgusta 2021 zahtevala dodatne informacije. Dodatne informacije so bile predložene v 15 delovnih dneh od datuma zahtevka. Komisija mora oceno skladnosti vloge s pogoji za finančni prispevek zaključiti v 50 delovnih dneh od prejema popolne vloge; ta rok se izteče 10. novembra 2021.

1.Pravila o finančnih prispevkih iz Evropskega sklada za prilagoditev globalizaciji za presežne delavce (ESPG) so določena v Uredbi (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 (v nadaljnjem besedilu: uredba o ESPG).

Upravičenci

9.Poleg že navedenih delavcev je med upravičenci še 460 presežnih delavcev, ki so prenehali delovno aktivnost pred šestmesečnim referenčnim obdobjem ali po njem. Vsi ti delavci so prenehali delovno aktivnost v šestih mesecih pred začetkom referenčnega obdobja 1. novembra 2020 in/ali med koncem referenčnega obdobja in zadnjim dnem pred sprejetjem tega predloga. Ugotovi se lahko jasna vzročna povezava z dogodkom, ki je povzročil prenehanje delovne aktivnost presežnih delavcev v referenčnem obdobju.

10.Skupno število upravičencev je torej 1 052.

Opis dogodkov, ki so povzročili presežke in prenehanje opravljanja dejavnosti

11.Dogodki, ki so povzročili te presežke, so posledice pandemije COVID-19 za španski avtomobilski sektor in pomanjkanje polprevodnikov.

12.Zaradi strogih ukrepov omejitve gibanja, ki jih je Španija sprejela v drugem četrtletju leta 2020, so bile omejene nebistvene gospodarske dejavnosti, kar je povzročilo začasno zaprtje komercialnih dejavnosti prodaje avtomobilov in proizvodnje avtomobilov.

13.Glede na podatke konfederacije Confemetal in združenja Anfac je pandemija močno vplivala na dejavnost in promet podjetij, ki delujejo v avtomobilskem sektorju v Španiji, kar je vplivalo na upad prodaje (–32,3 %), proizvodnje (–18,9 %), prometa (–11,3 %) v letu 2020 v primerjavi z letom 2019, z negativnimi posledicami na zaposlenost v podjetjih in njihovo likvidnost (neplačila, dostop do posojil itd.).

14.V letu 2020 se je zmanjšala proizvodnja vseh tipov vozil.

2019 2020 Sprememba 2020 glede na 2019

(%) Osebna in terenska vozila 2 248 291 1 800 664 –19,9 Lahka tovorna vozila 524 504 430 616 –17,9 Industrijska vozila 49 837 36 905 –26,9

Vir: Anfac.

15.V obdobju od januarja do junija 2021 je bila proizvodnja vozil v Španiji (1,2 milijona enot) še vedno za 21,6 % manjša kot proizvodnja v istem obdobju leta 2019. Junija 2021 je bila proizvodnja (172 696 enot) za 33,8 % manjša v primerjavi z junijem 2019 in za 18,1 % v primerjavi z junijem 2020.

16.Po navedbah združenja Anfac pomanjkanje polprevodnikov po vsem svetu dodatno pretresa avtomobilski sektor in povzroča znatno zmanjšanje proizvodnje avtomobilov. V začetku leta 2021 naj bi kriza na področju čipov v avtomobilskem sektorju povzročila izgube v višini približno 60 milijard EUR. Znesek je bil popravljen navzgor na več kot 90 milijard EUR. V sektorju se pričakuje nadaljevanje teh težav v prvo polovico leta 2022.

17.Zaradi omejitvenih ukrepov in pomanjkanja polprevodnikov je prišlo do prisiljene prekinitve ali upočasnitve proizvodnje avtomobilov v Španiji, proizvajalci avtomobilov pa so zato začeli uporabljati sheme skrajšanega delovnega časa ali začasno zaustavljati proizvodnjo, kar je vodilo do izgube delovnih mest.

Uporaba okvira kakovosti EU za predvidevanje sprememb in prestrukturiranje

18.Španija je v tej vlogi opisala, kako so bila upoštevana priporočila iz okvira kakovosti EU za predvidevanje sprememb in prestrukturiranje. Španski organi so potrdili, da so bili upoštevani ukrepi za boljše predvidevanje in upravljanje postopkov prestrukturiranja ter da so bili sprejeti ukrepi.

19.Španija poudarja, da javni organi spremljajo postopke prestrukturiranja in upravljajo vloge za kolektivne odpuste, čeprav nimajo pooblastil, da bi jih bodisi odobrili bodisi zavrnili. Vendar pa lahko ti organi določijo programe za spodbujanje ustvarjanja delovnih mest v partnerstvu z lokalnimi organi ali javno-zasebnimi organi (organi za zaposlovanje).

20.Pred začetkom postopkov v zvezi s presežki socialni partnerji, podjetja in predstavniki delavcev v skladu z nacionalno zakonodajo sodelujejo v pogajalskih procesih, katerih cilj je doseči dogovor o presežkih in načrtih za iskanje nadomestne zaposlitve, ki so pravna obveznost podjetja, ki hkrati odpusti 50 ali več delavcev. Načrti za iskanje nadomestne zaposlitve delavcem zagotavljajo pomoč pri iskanju zaposlitve, poklicno svetovanje in usposabljanje. Ti načrti se izvajajo šest mesecev. Javni zavod za zaposlovanje regije Arágon (INAEM) presežnim delavcem, ki niso upravičeni do načrtov za iskanje nadomestne zaposlitve, zagotavlja storitve prezaposlovanja.

21.Zavod INAEM v okviru regionalne strategije zaposlovanja izvaja različne programe usposabljanja, kot so Detecta (usposabljanje v povezavi z delom), usposabljanje aktivno zaposlenih oseb, usposabljanje CTA (CTA je center naprednih tehnologij v okviru zavoda INAEM, ki ponuja usposabljanje v zvezi z informacijsko komunikacijsko tehnologijo in avdiovizualnimi tehnologijami).

22.Španija je v zvezi z dejavnostmi, ki so že bile izvedene za pomoč presežnim delavcem, sporočila, da je zavod INAEM delavcem omogočil dostop do svojih splošnih storitev (podpora pri iskanju zaposlitve, zaposlitveno svetovanje in usposabljanje, ki so večinoma povezane s pridobitvijo certifikatov o poklicnih kvalifikacijah).

Pričakovani učinek presežkov na lokalno, regionalno ali nacionalno gospodarstvo in zaposlenost